CELEX: 32016D1137
Language: hu
Date: 2016-07-12 00:00:00
Title: A Tanács (KKBP) 2016/1137 határozata (2016. július 12.) az Európai Unió közép-afrikai köztársasági KKBP katonai kiképzési missziójának (EUTM RCA) elindításáról

13.7.2016   
            
            
               HU
            
            
               Az Európai Unió Hivatalos Lapja
            
            
               L 188/25
            
         A TANÁCS (KKBP) 2016/1137 HATÁROZATA
   (2016. július 12.)
   az Európai Unió közép-afrikai köztársasági KKBP katonai kiképzési missziójának (EUTM RCA) elindításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló 2016. április 19-i (KKBP) 2016/610 tanácsi határozatra (1) és különös tekintettel annak 4. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2016. április 19-én elfogadta a (KKBP) 2016/610 határozatot.
            
         
               (2)
            
            
               Az EU misszió parancsnokának ajánlása alapján az EUTM RCA missziót 2016. július 16-án el kell indítani.
            
         
               (3)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt e határozat elfogadásában, az rá nézve nem kötelező és nem alkalmazandó, ezért Dánia nem vesz részt e misszió finanszírozásában sem,
            
         ELFOGADTA EZT A HATÁROZATOT:
   1. cikk
   A Tanács jóváhagyja az Európai Unió közép-afrikai köztársasági katonai kiképzési KBVP-missziójára (EUTM RCA) vonatkozó missziós tervet és művelet-végrehajtási szabályokat.
   2. cikk
   Az EUTM RCA 2016. július 16-án indul el.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2016. július 12-én.
      
         
            a Tanács részéről
         
         
            az elnök
         
         P. KAŽIMÍR
      
   
   
      (1)  HL L 104., 2016.4.20., 21. o.